****

 **Praktikanter til Koncernkommunikation i Københavns Kommune!**

Koncernkommunikation søger praktikanter til foråret 2022. Vores kaffe er ikke særlig god – til gengæld kan vi love, at du kun skal hente til dig selv. Som praktikant hos os, får du nemlig hænderne fulde og mulighed for at prøve kræfter med alle de opgaver, du har mod på.

Vi søger tre praktikanter i Koncern­kommunikation på Københavns Rådhus:

**1 praktikant til Tour de France-kommunikation**

**1 praktikant til ekstern kommunikation**

**1 praktikant til intern kommunikation**

Praktikant til Tour de France-kommunikation
Vil du være med til at sørge for et brag af gul folkefest i verdens bedste cykelby, København – både langs enkelstartsruten og i resten af byen, hvor vi arrangerer cykelfestival, cykelløb for københavnerne og fanspots? Har du sans for detaljer, flair for SoMe-content og lyst til hands-on erfaring med projektledelse, eventplanlægning og PR?

Så får du som praktikant til Tour de France-kommunikation en enestående chance for at være med i maskinrummet for planlægningen og eksekveringen af verdens største cykelløb, der kommer til Danmark og København i 2022.

Tour de France bliver en folkefest for alle københavnere, men det kræver et forarbejde fyldt med planlægning, koordinering, kommunikation og projektledelse. Cykelløbet fylder allerede meget i vores hverdag, og du skal være med til at gøre Touren til en folkefest for københavnerne.

Praktikant til ekstern kommunikation

Som praktikant i ekstern kommunikation kommer du helt tæt på de strategiske beslutninger og det politiske organ i Danmarks største kommune. Har du sans for strategisk kommunikation? Kan du skrive en pressemeddelelse, som du kan sælge ind til relevante medier? Vil du lave indhold til en kampagne på de sociale medier? Og kan du byde ind med kreative idéer og være med til at udvikle nye kampagner målrettet københavnerne?

Så er du måske vores nye praktikant i Koncernkommunikation i Københavns Kommune.

Til foråret skal vi relancere vores kampagne mod lommetyveri samt vores kampagne ’fest med respekt’ i nattelivet. I begge kampagner er du med fra udvikling til produktion. Du får også mulighed for at prøve kræfter med pressearbejde for overborgmesteren og kommunikere med københavnerne på nogle af vores spændende byudviklingsprojekter.

Praktikant til intern kommunikation

Som praktikant til intern kommunikation på Danmarks største arbejdsplads får du en unik mulighed for at prøve kræfter med en bred vifte af interne kommunikationsopgaver: Vil du lave interne kampagner, som skaber forandring og engagement? Kan du skrive en nyhed om den nye ferielov, så den bliver både forståelig og nærværende for 45.000 kolleger? Eller koordinere kommunikationen på tværs af forvaltningerne i forbindelse med interne arrangementer? Som praktikant til intern kommunikation i Københavns Kommune skal du kommunikere strategisk til en bred målgruppe om alt det, der påvirker dine kollegaers hverdag.

Til foråret skal vi bl.a. lancere en ny rekrutteringskampagne på tværs af alle syv forvaltninger.

**Økonomiforvaltningen**

Koncernkommunikation hører under Økonomiforvaltningen, som er én af Københavns Kommunes syv for­valtninger. Vi arbejder for over­borgmesteren, Borgerrepræsenta­tionen og Økonomiudvalget og understøtter derved kommunale beslutningsorganer på højeste niveau.

Lyder det som noget for dig?

Og vil du gerne høre mere? Så kontakt en af vores nuværende praktikanter:

Intern praktikant, Lise Holm på telefon: 2465 0565

Ekstern praktikant, Rikke Storgaard på telefon: 2491 1092

Du kan også kontakte teamleder Ulrich Harre på telefon 2486 5023.

Send din motiverede ansøgning og CV på b80h@kk.dk. Husk at skrive, hvilken praktikstilling du søger.

Ansøgninger vurderes og samtaler holdes løbende.

Praktikperioden begynder d. 1. februar 2022 og varer 6 mdr. Praktikken er lønnet.